b'\n_START_ARTICLE_\nKristin Herrera\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nKristin Lisa Herrera se je rodila 21. februarja 1989 v Los Angelesu, Kalifornija, Zdru\xc5\xbeene dr\xc5\xbeave Amerike in ima dva starej\xc5\xa1a brata, Ryana in Jasona. Njeni predniki prihajajo iz Puerta Rica ter Mehike in sama zna teko\xc4\x8de govoriti \xc5\xa1pan\xc5\xa1\xc4\x8dino. \xc5\xa0olala se je na \xc5\xa1oli Hillcrest Christian School v Granda Hillsu, Kalifornija._NEWLINE_Je zelo dobra prijateljica z igralko Brendo Song, v \xc4\x8dasu snemanja serije Zoey 101 pa se je zelo dobro razumela s svojo soigralko Jamie Lynn Spears, od katere se je nau\xc4\x8dila, kako surfati. Njeni hobiji so surfanje, bordanje in ko\xc5\xa1arka, ve\xc4\x8d let pa je trenirala hip-hop, balet in jazz.\n_START_SECTION_\nKariera\n_START_PARAGRAPH_\nKristin Herrera je \xc5\xbee pri \xc5\xa1estih letih za\xc4\x8dela z igranjem v razli\xc4\x8dnih reklamah, ena izmed prvih je bila reklama za nek telefonski servis._NEWLINE_Njena prva vloga je bila vloga Louders Del Torro v televizijski seriji General Hospital leta 2000, pri kateri je do leta 2008 posnela kar 15 epizod._NEWLINE_Kasneje, leta 2001 se pojavi v televizijski seriji Newyor\xc5\xa1ka policija, leta 2002 v televizijskih serijah Sedma nebesa, The Division in The Bernie Mac Show, leta 2004 pa v televizijski seriji ER._NEWLINE_Leta 2005 za\xc4\x8dne z igranjem v televizijski seriji Zoey 101, v kateri ostane celo prvo sezono. Za\xc4\x8dela je kot sostanovalka, so\xc5\xa1olka in prijateljica glavne vloge, Zoey (Jamie Lynn Spears), scenaristi pa so ji za konec \xc5\xbeeleli nameniti vlogo Loganovega (Matthew Underwood) dekleta, vendar je Kristin Herrera serijo opustila in njen lik je nadomestil lik Quinn Pensky (Erin Sanders). Za televizijsko serijo je leta 2006 tudi prejela nagrado Young Artist Award, ki si jo je delila s soigralci Seanom Flynnom, Paulom Butcherjem, Victorio Justice, Christopherjem Masseyjem, Alexo Nikolas, Erin Sanders, Jamie Lynn Spears ter Matthewom Underwoodom. v \xc4\x8dasu snemanja serije je bila tudi najstarej\xc5\xa1a najstnica v njej._NEWLINE_Leta 2006 igra v televizijski seriji Brez sledu, leta 2007 pa v filmih Besede svobode ob Hilary Swank ter Resurrection Mary.\n_START_SECTION_\nNagrade in nominacije\n_START_PARAGRAPH_\n2006 - Young Artist Award (skupaj z Seanom Flynnom, Paulom Butcherjem, Victorio Justice, Christopherjem Masseyjem, Alexo Nikolas, Erin Sanders, Jamie Lynn Spears ter Matthewom Underwoodom) - Dobila'